[Foto's] Tientalle dood na staatsgreeppoging in Turkye | Maroela Media
Minstens 60 mense is dood en honderde weermaglede in hegtenis geneem, na 'n mislukte staatsgreeppoging in Turkye.
Binali Yildrim, Turkye se eerste minister, het gesê orde is teen Saterdagoggend herstel. Hy het 'n parlementêre sessie byeengeroep vir Saterdagmiddag. Beeldmateriaal wat op nuuskanale uitgesaai is, wys groot skade aan die parlementsgebou.
Pres. Recep Tayyip Erdogan het gesê diegene wat die staatsgreep gereël het, sal 'n "swaar prys betaal vir hul verraad." Hy het gesê die weermag sal "gereinig" word en "Turkye sal nie deur die weermag regeer word nie".
Minstens 754 weermaglede is in hegtenis geneem, het die departement van justisie gesê. Vyf generaals en 29 kolonels is afgedank. 'n Generaal, wat glo deel was van die staatsgreeppoging, is doodgeskiet. 'n Tussentydse hoof is vir die weermag aangestel.
Beeldmateriaal op nuuskanale en sosiale media het gewys hoe soldate oorgee, nadat hul tenks gebruik het om die brûe tussen die Asiatiese en Europese kante van Istanboel te blokkeer.
Foto: AP Photo/Emrah Gure
Vegvliegtuie het Saterdagoggend bomme naby die presidensiële paleis laat val en Erdogan het gesê daar is steeds 'n "klein probleem" in die hoofstad.
Soldate het glo die Ataturk-lughawe in Istanboel oorgeneem en daar was vir etlike ure geen vlugte nie.
Weereens kan ons net dankbaar wees dat sulke voorvalle nie in ons land plaasvind nie!! Baie afrikaners is altyd so krities hoe "sleg" ons land is! Eergister gebeure in Frankryk en nou in Turkye ens ens.
Daar skrik Maroela uiteindelik wakker!
En daar skrik Maroela UITEINDELIK wakker!
Waar is die klomp wat so paar maande gelede Europa toe wou vlug? Dink hulle regtig nog dis beter en veral veiliger daar??
Eugene, ewig posiief of blind?
Guptas het lankal suksesvol n staatsgreep uitgevoer en jy is steeds veiliger in Istanboel as in jou sekuriteitskompleks agter al jou slotte.